ԱՄՆ քաղաքացիներին օտարերկրյա ահաբեկիչների ներթափանցումից պաշտպանելու հրաման

ԱՄՆ քաղաքացիներին օտարերկրյա ահաբեկիչների ներթափանցումից պաշտպանելու հրաման (), ԱՄՆ նախագահ Դոնալդ Թրամփի հրաման, որով արգելվում է որոշ երկրների համապատասխան քաղաքացիների մուտքը Միացյալ Նահանգներ։

Ստորագրում և գործողություններ 
2017 թվականի հունվարի 27-ին նախագահ Դոնալդ Թրամփը՝ ԱՄՆ պաշտպանության նախարարությունում ստորագրել է հրաման, որը նախատեսում էր ներգաղթյալների նկատմամբ խիստ պահանջների սահմանում։

2017 թվականի հունվարի 28-ին Նյու Յորքի դատարանն ընդունել է վճիռ, որը հնարավորություն էր տալիս ժամանակավորապես գտնվել ԱՄՆ տարածքում այն անձանց, ովքեր ժամանել են ԱՄՆ բաց վիզաներով և ընկել են Թրամփի կողմից հրապարակված օրենքի գործողության տակ։ Վճիռը հնարավորություն էր տալիս օտարերկրա քաղաքացիներին որոշ ժամանակ մնալ երկրում։

Բովանդակություն և հրամանի կառուցվածք 
Հրամանը բաղկացած է 12 բաժիններից, որոնցից յուրաքանչյուրն ունի իր ենթաբաժինները։

Առաջին բաժինն ունի «նպատակ» անվանումը։ Այս բաժինը հրամանի ընդունումը կապում է ահաբեկչական գործողությունների հետ և որպես օրինակ առաջ է քաշվում Սեպտեմբերի 11-ի ահաբեկչությունը։

Հրամանում նշվում է, որ ԱՄՆ-ում փախստականի կարգավիճակի ստացումը, որը ընդունված է եղել մինչ հրամանի ստորագրումը, կարող են հաստատվել որոշակի ընթացակարգեր անցնելուց հետո։ Հրամանը նաև արգելում է իսլամական որոշ երկրների բնակիչներին 90 օրից ավելի մնալ ԱՄՆ տարածքում, անկախ այն հանգամանքից, որ ձգտում է փախստականի կարգավիճակ ստանալ, թե ոչ։ Արգելքի տակ են ընկել Իրանի, Սիրիայի, Լիբիայի, Սոմալիի, Եմենի և Իրաքի քաղաքացիները։ Բացառություն են կազմում դիվանագետները և միջազգային կազմակերպությունների ներկայացուցիչները։

Ընդունված հրամանի մեջ նշված է, որ ԱՄՆ-ն դադարեցնում է նախկին կառավարության կողմից իրականացվող միգրանտական քաղաքականությունը։

Նախատեսվում է նաև արագացնել՝ դեպի երկիր մուտք գործողների կառավարման բիոմետրիկ համակարգը։

Հետևանքներ

Տնտեսական 
 Ասիա- Խաղաօվկիանոսյան տարածաշրջանի ֆոնդային ինդեքները «վնասով են դուրս եկել»՝ Թրամփի հակամիգրանտական որոշման ընդունումից հետո։
 Emirates Airline-ը և Etihad Airways-ը որոշել են աշխատանքից ազատել իրենց այն աշխատակիցներին, ովքեր ընկել են արգելքի տակ։
 Google ինտերնետ- հսկան կոչ արել իր աշխատակիցներ, ովքեր գտնվում են երկրից դուրս, վերադառնան ԱՄՆ։ Ընկերությունում կարծում են, որ իր ներգաղթյալ աշխատակիցները կարող են չվերադառնալ աշխատանքի և մտահոգված են, որ հրամանը կարող է խնդիր հանդիսանալ՝ դեպի Միացյալ Նահանգներ ուղեղների հոսքի կրճատման։

Քաղաքական 
 2017 թվականի հունվարի 27-ին ԱՄՆ դեմոկրատական կուսակցությունը Թրամփի միգրանտների որոշումը անվանել է «դավաճանություն ամերիկյան արժեքներին»։

Այլ 
 Իրաքի խորհրդարանը որոշում է ընդունել միևնույն արգելքը կիրառել ԱՄՆ քաղաքացիների համար։
 2017 թվականի հունվարի 29-ին ամերիկյան 15 քաղաքներում տեղի են ունեցել բողոքի ցույցեր, որոնք ուղղված էին միգրացիոն նոր քաղաքականության դեմ, որը մտցվել է Թրամփի վարչակազմի կողմից։ Նույն օրը Նյու Յորք ի Ջոն Քենեդու անվան միջազգային օդանավակայանում տեղի է ունեցել բողոքի ակցիա՝ ուղղված կառավարության հակամիգրանտական քաղաքականությանը։
 ԱՄՆ մարմիններն արդեն իսկ փոխել են վիզաների տրամադրման կարգը։

Քննադատություն 
Քննադատները մատնացույց էին անում այն հանգամանքը, որ չնայած որոշումն ընդունվել է ընդդեմ ահաբեկիչների, իրականում այդ յոթ երկրների որևիցե քաղաքացի Միացյալ Նահանգներում ահաբեկչություն չի իրականացրել։ Ընդ որում, այն երկրները, որտեղ ծնվել են հակաամերիկյան ահաբեկիչների մեծ մասը, չեն ներառվել այդ ցանկում։ Այդ երկրների թվին են դասվում Սաուդյան Արաբիան, Եգիպտոսը, Կատարը, ԱՄԷ-ն։ Պատճառն այն է, որ այս երկրների վարչակարգերը դաշնակցական հարաբերություններ ունեն ամերիկյան իշխանությունների հետ։

Միջազգային հանրության արձագանք 
 Գերմանիայի դաշնային կանցլեր Անգելա Մերկելը քննադատել է Դոնալդ Թրամփի հակամիգրանտական նոր որոշումը՝ անվանելով այն «սխալ»։
 Այն բանից հետո, երբ Դոնալդ Թրամփն արգելեց յոթ երկրների ներգաղթյալներին հատել ամերիկյան սահմանը, Կանադայի վարչապետ Ջասթին Տրյուդոն հրավիրել է ներգաղթյալներին Կանադա։
 Հունվարի 30-ի դրությամբ, ավելի քան մեկ միլիոն բրիտանացիներ ստորագրել են պետիցիայի (ստորագրահավաք) տակ, որը կոչ է անում Եղիսաբեթ II-ին չեղարկել Թրամփի պաշտոնական այցը Մեծ Բրիտանիա։ Պատճառը Թրամփի հակամիգրանտական քաղաքականությունն էր։

Ծանոթագրություններ

Արտաքին հղումներ 
 Текст указа на русском языке

Դոնալդ Թրամփի նախագահություն